
[bookmark: _Hlk127791528]Na osnovu člana 48 i 95 Zakona o javnim nabavkama („Službeni list CG“, br.  74/19, 003/23, 011/23, 084/24), shodno zahtjevu za pojašnjenje od strane zainteresovanog privrednog subjekta, Komisija za sprovođenje postupka javne nabavke, daje:

POJAŠNJENJE broj 1
Projektovanje i izgradnja nacionalnog paviljona Crne Gore na specijalizovanoj izložbi Expo 2027 Beograd, po principu „ključ u ruke“


Pitanje 1. Tehnički crteži i precizne dimenzije (CAD/DWG): Molimo Naručioca da učita tačnu tehničku osnovu u .dwg ili relevantnom CAD formatu za modul/lokaciju A4.8, sa preciznim kotama, pozicijama instalacionih priključaka (struja, voda, klimatizacija, ICT) i ulaznih/izlaznih tačaka zone slobodnog protoka (Free Flow).

Odgovor:
Nariučilac će dopuniti Tendersku dokumentaciju potrebnim/dostupnim DWG fajlovima.

Pitanje 2. Pravila o pregradnim zidovima između paviljona:
Da li Organizator EXPO 2027 isporučuje fiksne, strukturalne konstruktivne zidove koji fizički i akustički odvajaju naš prostor (modul A4.8) od susjednih paviljona, ili je obaveza Izvođača da u okviru sistema "Shell & Core" samostalno projektuje i izgradi pregradne zidove prema susjedima? Ako zidovi postoje, molimo za podatak o njihovoj debljini, materijalizaciji i nosivosti.

Odgovor: 
Organizator isporučuje zidove čije su karakteristike i detalji navedeni u crtežima koji će biti predmet dopune Tenderske dokumentacije.

Pitanje 3. Maksimalna dozvoljena visina gradnje i obloga:
U dokumentaciji se pominje visina zidova od 10 metara. Molimo da precizirate da li je 10 metara maksimalna dozvoljena visina do koje smije sezati unutrašnja arhitektura i dekorativne obloge paviljona, ili postoji ograničenje Organizatora za privremene strukture (uključujući i mezanin/galeriju) koje je niže od krovne konstrukcije same hale?

Odgovor:
10 metara je maksimalna ukupna visina svih elemenata izložbe (uključujući i potrebne arhitektonsko-građevinske, kao i instalaterske elemente). Moguće je formirati dodatne mezanine, i to tako da javni prostori imaju svijetlu visinu od min. 5m, dok je za ostale prostore min. 3m.

Pitanje 4. Strukturalna pravila za mezanin (sprat/galeriju):
Ukoliko se projektuje drugi nivo (mezanin) u svrhu proširenja prostora ili VIP zone, da li postoje specifična ograničenja u pogledu maksimalnog procenta pokrivenosti osnove paviljona mezaninom i koja su maksimalna dozvoljena statička opterećenja po kvadratnom metru ($kg/m^2$) prema tehničkim pravilima hale?

Odgovor: 
Maksimalni procenat pokrivenosti mezaninom je 100% osnove. Podna ploča je dimenzionisana za opterećenje teretnog saobraćaja, kao i opterećenje budućih paviljona, štandova i izložbenih eksponata. Podna ploča mora ispunjavati zahtjeve dozvoljenog opterećenja od 200kN/m² u ravnomjernom rasponu i 100kN tačkasto, uz važeći atest za klasu opterećenja.

Pitanje 5. Kačenje elemenata za krovnu konstrukciju hale:
Da li je u okviru dizajna paviljona dozvoljeno vješanje/kačenje riging elemenata (rasvjete, audio opreme, dekorativnih elemenata ili visećih LED ekrana) direktno za primarnu ili sekundarnu krovnu konstrukciju hale u kojoj se nalazi lokacija A4.8, i ako jeste, pod kojim uslovima i limitima težine?
Unaprijed zahvalni na brzim i preciznim odgovorima koji će nam omogućiti da ponudimo tehnički optimalno i bezbjedno rješenje.

Odgovor:
Kačenje se vrši na sekundarnu čeličnu konstrukciju sa dozvoljenom nosivošću u čvorovima rešetke kao što je predstavljeno u crtežima koji će biti predmet dopune Tenderske dokumentacije.

